User talk:J patel

રાજપુરી તલાટ ગોરા દેસાઈ કુળ
... જય બરમદેવ...જય બરમદેવ...જય બરમદેવ.. ...જય કનસરી માતા....જય માવલી માતા...

ઈતિહાસ: - અમારા વડીલોના કહ્યા પ્રમાણે ૧/૧/૨૦૧૮ આજથી લગભગ ૨૫૦- ૩૦૦ વર્ષ પહેલાથી રાજપુરી તલાટ ગામે ગોરા દેસાઈ કુળના વંશજો વસવાટ કરે છે. તેઓનો મુખ્ય વ્યવસાય ખેતી અને પશુપાલન હતો. ગોરા દેસાઈ કુળના વડીલોનુ પ્રથમ વસવાટ સ્થાન (ઘર) કોતરડાની ઉત્તર દિશામાં ચોરામલા પાસે હતું. ત્યાં તેઓ પ્રથમ વખત ઘર બાંધીને રહયા હતાં. ત્યાં

તેઓ પ્રથમ વખત વસનાર આગેવાન ૧. માણકાભાઈ (માણકો) ૨. લીમજીભાઈ (લીમજી) ૩. રામલાભાઈ (રામલો) ૪. ઊકકડભાઈ (ઊખેડ)

આ ૪ ભાઈઓની પેઢી રાજપુરી તલાટ ગામે વસવાટ કરે છે. જો કે આ ચાર ભાઈઓ ના પિતાની માહિતી મળતી નથી પણ તેઓ બે ભાઈઓ હતાં. કુળથી ગોરા દેસાઈ હોવાથી તે વિસ્તાર ગામમાં દેસાઈ ફળિયાથી ઓળખાવા લાગ્યો. આ ચાર ભાઈઓની પેઢીઓ આગળ ચાલી રહી છે. માણકાભાઈ અને લીમજીભાઈ બંને સગા ભાઈ હતાં. જેઓ કોતરડાની ઉત્તર બાજુએ વસવાટ કરવાનું ચાલુ કર્યું હતું. જયારે બે ભાઈઓ રામલાભાઈ અને ઉકકડભાઈ કોતરડાની દક્ષિણે વસવાનું નકકી કર્યું. આ ભાઈ કોતરડાની બીજી બાજુ રહેતા હોવાથી પલાડીયાના નામે ઓળખાવા લાગ્યા. આ ચાર ભાઈઓએ ધરમપુરના રાજાનુ તળાવ ખોદકામ કરવા જતા હતા. જેને ઢોડિયા ભાષામાં વેઠ કરુલાગ ઝાઉં હતા એમ કહેતા હતા. વેઠ કરાવી એટલે કે કરેલા કામનુ વળતર પણ આપવામાં આવતુ ન હતુ. તેઓ તે જમાનામાં પાણીની સુવિધા ન હોવાથી વ્હીર ખોદી તેમાંથી પાણી ખાવા પીવા માટે ઉપયોગ કરતા હતાં. જે સમયે ખોદેલ વ્હીરમાંથી ૬-૭ ફુટ પર પાણી મળી આવતુ હતું. તેઓ ખૂબ જ મહેનતું હતા. તેઓ કોયલા પાડવા માટે જતા હતા. ચાર ભાઈઓમાથી રામલો તુર વગાડવામાં ખુબ જ હોશિયાર હોવાથી તે રામલો તુરી વાળો ના નામે ઓળખાવા લાગ્યો. આ ભાઈઓએ આપણા સમાજના કુળના દેવ બરમદેવને પણ બેસાડ્યા હતાં. અને ભુતમામાને પણ બેસાડ્યા હતા. ભુતમામાને પ્રથમ વખત કોતરડા(ખનકુ) કિનારેથી ખોદીને કાઢવામાં આવ્યા હતા. ત્યાર બાદ તેની કરમદાની જાળી નીચે સ્થાપના કરવામાં આવી હતી. આ ભુતમામા શોધી કાઢનાર ભગત ખુશાલ ભગત હતા. વડીલોના કહ્યા પ્રમાણે ભુતમામા આજુ બાજુ ના રસ્તા પર ફરતા હતા. પરંતુ તે કેટલાક લોકોની જ નજરમાં આવતા હોવાની માન્યતાઓ હતી. આપણા વડીલો દિવાસો અને વાઘબારસ ખુબ જ ધામધૂમથી ઉજવતા હતાં. જયારે આ ભાઈઓની પાસે જમીન ઓછી હોવાથી તેઓએ જમીન ભાટડાઓ પાસેથી વેચાતી લીધી હતી એમ માનવામાં આવે છે. આ ભાઈઓ ત્યાર ના સમયે શિક્ષણના અભાવ ના કારણે અભણ હતા.આ ભાઈઓની પેઢીમાંથી સૌથી પહેલા શિક્ષણ મેળવનાર નગીનભાઈ મલારભાઈ હતા. જે લીમજીભાઈની પેઢીમાંથી હતા. તેમણે તે સમયમાં સાતમાં ધોરણ સુધી અભ્યાસ કર્યો હતો. તેમના સમયે આટલું શિક્ષણ ખુબ જ ઉચ્ચ કક્ષાનુ માનવામાં આવતું હતું. તેમને શિક્ષકની નોકરી પણ મળી હતી. જોકે તેઓના ઘરે ખેતી કરનાર કોઈ ન હોવાથી તેમણે નોકરી છોડવી પડી હતી.

રમત:- આપણા કુળના ૧૯૮૦-૯૦ ના દાયકાના જુવાનીયાઓ નદીમાં નહાવાના ઘણા શોખીન હતા. તેઓ નદી કીનારે ઢોર ચરાવવા જતા અને નદીમાં ખુબજ નહાતા હતાં. તેઓ આંબા પીપળી ખુબ જ રમતા હતા. તેઓ લખોટા પણ ખુબ જ રમતા હતા. જે રમત દરમિયાન હાથની કોણી ઘસાઈ જતી હતી. અને લોહી પણ નીકળી આવતુ હતુ.

આપણા સભ્યો:- ગોરા દેસાઈ કુળના સભ્યો જુદી જુદી જગ્યાએ ઘર જમાઈ તરીકે જઈને પોતાની પેઢી આગળ વધારેલ છે. જેમ કે આંબા,નાની ઢોલડુંગરી, મોટી ઢોલડુંગરી, કાકડવેરી, પાટી, ગવળા ખાતે આપણી પેઢીના ગોરા દેસાઈ કુળના લોકો વસવાટ કરે છે.

{૧} માણકાભાઈની પેઢી:- માણકાભાઈએ દેસાઈ ફળિયામાં ઉત્તર દિશામાં વસવાટ કર્યો હતો. તેમના ત્રણ દીકરા હતા. ૧ નેવાભાઈ ;૨ કલુભાઈ ૩ ગોવનભાઇ. નેવાભાઈએ પાટી ગામે ઘરજમાઇ જઈ વસવાટ કરેલ હતો. અહી દેસાઈ ફળિયા ખાતે તેમની દીકરી કમુબેન વસવાટ કરે છે. કલુભાઈના ચાર દીકરા હતા. જગાભાઈ, કરસનભાઈ, ઝીણાભાઈ અને બાબરભાઈ. ગોવનભાઇ ચાર દીકરા છે ગોકુળભાઈ, બાગુલભાઈ, કીકાભાઈ, ગુલાબભાઈ, રમતાભાઇ, અમૃતભાઈ. અહીં ગોવનભાઇના બે& દિકરા કીકાભાઈ અને ગોકુળભાઈએ તુર વગાડવાની કળાનાં કારણે આજુબાજુના દુર દુરના ગામો સુધી પ્રસિદ્ધિ મેળવેલ છે. જયારે રમતાભાઇ ભજનો ગાવા માટે ઓળખાય છે {૨} લીમજીભાઈ ની પેઢી:- લીમજીભાઈએ દેસાઈ ફળિયાના મધ્યમાં રહયા હતા. જેમના ; બે દિકરા હતા. ૧;ભવાનભાઈ ૨;મલારભાઈ અહીં ભવાનભાઈના ચાર દીકરા હતા. જેના નામ આ પ્રમાણે છે. નારણભાઈ, જેરામભાઈ, મગનભાઈ, અને બાબરભાઈ. મલારભાઈનો દીકરો નગીનભાઈ તેમનો દીકરો હસમુખભાઈ. {૩} રામલા તુરવાળાની પેઢી:-(પલાડિયા) રામલાભાઈના ચાર દીકરા હતા. ૧; વિહલો ૨; ખુશાલ ;૩; કલાણ ;૪; વહાન {૪} ઉકકડભાઈની પેઢી:- ઉકકડભાઈના દિકરો શામજીભાઈ હતા. તેઓએ ફળિયાના દક્ષિણ ભાગમાથી નીકળી; ફળિયાના; મધ્ય ભાગમાં આવેલ હતાં.; તેથી તેમની પેઢી મધ્ય ભાગમાં વસવાટ કરે છે. તેમના દિકરાનુ નામ મકનભાઈ છે.
 * જેઓની પેઢી દેસાઈ ફળિયામાં દક્ષિણે વસવાટ કરે છે.


 * 1) આ સંપૂર્ણ લખાણ જુના વડીલોને પુછીને લખવામાં આવેલ છે.